paragraph_text: mini|desno|300px|Arapske znamenke dekadskog brojevnog sustava Znamenka je znak kojim se prikazuju brojevi u položajnim brojevnim sustavima. Tako prikazani brojevi se zovu brojke, a uobičajeni sustav je dekadski s arapskim znamenkama 0, 1, 2, 3, 4, 5, 6, 7, 8 i 9. Ako je baza sustava manja od 10 (npr. binarni i oktalni) mogu se rabiti početne arapske znamenke, ali ako je baza sustava veća od 10 (npr. heksadekadski brojevni sustav) obično se kao znamenke rabe i slova engleske abecede.